
DR 30.10.2012 61 

 
■1630 

Banyak projek yang melibatkan tata kelola yang baik yang sepatutnya ditingkatkan 
tetapi nampaknya prestasi KEDA ini amat lemah.  Sehingga satu peringkat, kerajaan negeri 
bercadang supaya Lembaga Kemajuan Wilayah Kedah ini ditutup tetapi atas ihsan, atas 
perbincangan, atas budi bicara Yang Amat Berhormat Menteri Besar Kedah supaya 
saluran-saluran dana daripada persekutuan itu boleh diteruskan dengan melibatkan 
kakitangan KEDA sejumlah ratusan orang supaya terus dapat bekerja dan sebagainya.   

Jadi akhirnya Kerajaan Negeri Kedah sudi supaya operasi KEDA ini diteruskan 
dengan syarat tiga orang wakil kerajaan negeri masuk di dalam lembaga pengarah.  Akan 
tetapi nampaknya pihak Kementerian Pembangunan Luar Bandar masih lagi meletakkan 
beberapa syarat iaitu tidak boleh di kalangan pimpinan politik atau pun Ahli-ahli Yang 
Berhormat untuk berada di dalam lembaga pengarah sedangkan semasa Barisan Nasional 
menerajui kerajaan negeri dibolehkan Ahli-ahli Yang Berhormat berada di dalam lembaga 
pengarah. Akan tetapi semasa Pakatan Rakyat menjadi kerajaan negeri tidak bole, diminta 
kakitangan kerajaan yang senior dan sebagainya.  Ini di antara beberapa konflik yang 
menyebabkan akhirnya pengurusan KEDA itu sangat lemah dari sudut perjalanannya, 
operasinya, projek dan seumpamanya.   

 

[Timbalan Yang di-Pertua (Datuk Ronald Kiandee) mempengerusikan 
Jawatankuasa] 

 

Begitu juga dengan perumahan KEDA yang banyak bertaburan dalam negeri 
Kedah. Didapati masalah sosial terlalu banyak Yang Berhormat Timbalan Menteri.  Masalah 
sosial dalam kawasan KEDA terlalu banyak dan kronik. Ini disuarakan sendiri oleh pegawai-
pegawai sehingga mereka mengatakan mungkin tidak cukup peruntukan untuk 
mengadakan projek-projek sosial, projek-projek meningkatkan kefahaman agama dan 
seumpamanya. Saya mengetahui tentang prosedur, pengambilan peserta-peserta 
perumahan PPRT KEDA ini diambil di kalangan orang-orang yang bermasalah dalam 
kampung. Dikutip, akhirnya dimasukkan dalam satu perkampungan. Jadi, orang-orang 
bermasalah ini dihimpunkan dalam satu tempat akhirnya menimbulkan banyak masalah.   

Akan tetapi tidak ada peruntukan yang banyak untuk menaik taraf dari sudut 
pengetahuan agama, sosial dan sebagainya.  Banyak berlaku kesalahan juvana, kesalahan 
dadah, kesalahan perhubungan sesama muhrim dan sebagainya. Ini di antara perkara-
perkara yang sepatutnya diberi perhatian yang serius oleh Kementerian Kemajuan Luar 
Bandar dan Wilayah.   

Dato’ Saifuddin Nasution Ismail [Machang]: Pencelahan sedikit Yang 
Berhormat Kuala Kedah.   

Tuan Haji Ahmad Kasim [Kuala Kedah]: Silakan Yang Berhormat Machang.   

Dato’ Saifuddin Nasution Ismail [Machang]: Tuan Pengerusi, Yang Berhormat 
Kuala Kedah, terima kasih. Yang Berhormat Timbalan Menteri, sahabat saya dari Kuala 
Pilah. KEDA ini satu ketika dahulu Yang Berhormat Timbalan Menteri mempunyai rekod 
kerja dan prestasi yang sangat baik. Kedah kalau kita sebut dua agensi ini menjadi tonggak. 
MADA itu membangunkan dataran Kedah. Luar daripada kawasan dataran Kedah itu, 
KEDA antara penerajunya. Sebab itu kawasan perumahan KEDA yang disebut oleh Yang 
Berhormat Kuala Kedah itu asalnya adalah untuk di bawah Program Penempatan Rakyat 
Termiskin (PPRT).   

Saya masih ingat di suatu ketika Yang Berhormat Timbalan Menteri, KEDA 
menubuhkan pasukan sukarelawan di kalangan pegawai dan kakitangannya untuk 
menjimatkan kos bagi membina rumah-rumah PPRT di kawasan perumahan KEDA ini.  
Ianya sangat berjaya. Hari ini di seluruh Kedah ada kawasan penempatan itu. Bahkan di 
satu lokasi, saya masih ingat di kawasan Batu 13 Pokok Sena Jalan ke Kuala Nerang 
Perumahan KEDA itu dibangunkan kilang benang supaya bila golongan termiskin 
ditempatkan di kawasan perumahan itu, mereka boleh juga mendapat pekerjaan bila kilang 
benang didatangkan di kawasan mereka tetapi ia tidak bertahan lama.   

 



#1630 Banyak projek yang melibatkan tata kelola yang baik yang sepatutnya ditingkatkan tetapi nampaknya prestasi KEDA ini amat lemah. Sehingga satu peringkat, kerajaan negeri bercadang supaya Lembaga Kemajuan Wilayah Kedah ini ditutup tetapi atas ihsan, atas perbincangan, atas budi bicara Yang Amat Berhormat Menteri Besar Kedah supaya saluran-saluran dana daripada persekutuan itu boleh diteruskan dengan melibatkan kakitangan KEDA sejumlah ratusan orang supaya terus dapat bekerja dan sebagainya. Jadi akhirnya Kerajaan Negeri Kedah sudi supaya operasi KEDA ini diteruskan dengan syarat tiga orang wakil kerajaan negeri masuk di dalam lembaga pengarah. Akan tetapi nampaknya pihak Kementerian Pembangunan Luar Bandar masih lagi meletakkan beberapa syarat iaitu tidak boleh di kalangan pimpinan politik atau pun Ahli-ahli Yang Berhormat untuk berada di dalam lembaga pengarah sedangkan semasa Barisan Nasional menerajui kerajaan negeri dibolehkan Ahli-ahli Yang Berhormat berada di dalam lembaga pengarah. Akan tetapi semasa Pakatan Rakyat menjadi kerajaan negeri tidak bole, diminta kakitangan kerajaan yang senior dan sebagainya. Ini di antara beberapa konflik yang menyebabkan akhirnya pengurusan KEDA itu sangat lemah dari sudut perjalanannya, operasinya, projek dan seumpamanya. [Timbalan Yang di-Pertua (Datuk Ronald Kiandee) mempengerusikan Jawatankuasa]. Begitu juga dengan perumahan KEDA yang banyak bertaburan dalam negeri Kedah. Didapati masalah sosial terlalu banyak Yang Berhormat Timbalan Menteri. Masalah sosial dalam kawasan KEDA terlalu banyak dan kronik. Ini disuarakan sendiri oleh pegawai- pegawai sehingga mereka mengatakan mungkin tidak cukup peruntukan untuk mengadakan projek-projek sosial, projek-projek meningkatkan kefahaman agama dan seumpamanya. Saya mengetahui tentang prosedur, pengambilan peserta-peserta perumahan PPRT KEDA ini diambil di kalangan orang-orang yang bermasalah dalam kampung. Dikutip, akhirnya dimasukkan dalam satu perkampungan. Jadi, orang-orang bermasalah ini dihimpunkan dalam satu tempat akhirnya menimbulkan banyak masalah. Akan tetapi tidak ada peruntukan yang banyak untuk menaik taraf dari sudut pengetahuan agama, sosial dan sebagainya. Banyak berlaku kesalahan juvana, kesalahan dadah, kesalahan perhubungan sesama muhrim dan sebagainya. Ini di antara perkara- perkara yang sepatutnya diberi perhatian yang serius oleh Kementerian Kemajuan Luar Bandar dan Wilayah. Dato' Saifuddin Nasution Ismail [Machang]: Pencelahan sedikit Yang Berhormat Kuala Kedah. Tuan Haji Ahmad Kasim [Kuala Kedah]: Silakan Yang Berhormat Machang. Dato' Saifuddin Nasution Ismail [Machang]: Tuan Pengerusi, Yang Berhormat Kuala Kedah, terima kasih. Yang Berhormat Timbalan Menteri, sahabat saya dari Kuala Pilah. KEDA ini satu ketika dahulu Yang Berhormat Timbalan Menteri mempunyai rekod kerja dan prestasi yang sangat baik. Kedah kalau kita sebut dua agensi ini menjadi tonggak. MADA itu membangunkan dataran Kedah. Luar daripada kawasan dataran Kedah itu, KEDA antara penerajunya. Sebab itu kawasan perumahan KEDA yang disebut oleh Yang Berhormat Kuala Kedah itu asalnya adalah untuk di bawah Program Penempatan Rakyat Termiskin (PPRT). Saya masih ingat di suatu ketika Yang Berhormat Timbalan Menteri, KEDA menubuhkan pasukan sukarelawan di kalangan pegawai dan kakitangannya untuk menjimatkan kos bagi membina rumah-rumah PPRT di kawasan perumahan KEDA ini. Ianya sangat berjaya. Hari ini di seluruh Kedah ada kawasan penempatan itu. Bahkan di satu lokasi, saya masih ingat di kawasan Batu 13 Pokok Sena Jalan ke Kuala Nerang Perumahan KEDA itu dibangunkan kilang benang supaya bila golongan termiskin ditempatkan di kawasan perumahan itu, mereka boleh juga mendapat pekerjaan bila kilang benang didatangkan di kawasan mereka tetapi ia tidak bertahan lama.